Amudin-nni, i yeslan i yiman-is yestahla cwit, yeḥbes anazeɛ, taggara yebda yettḥerrik ufudis. Tamettut n gma-s tnehheq deg lferḥ, nettat ur numin ara ad d-teg tnebgiwt n Rebbi ayen wuɣur ur sawaḍen ara uqbel-is atas n ṭṭebba d yijebbaren. Mi twala akken, yuɣ lḥal ẓelgum theyya-d iman-is ɣer umnar n tewwurt. Mi truḥ ad d-teffeɣ gma-s, i d-yendekwalen, yemmekta-d ddɛawi-nni n wletma-s: -"Ala taleṭṭat n ufus i d-yegzem ssif-ik ara d yekksen asennan i ak-yentan !"